Farsælt samstarf Verkfræðingafélagsins og Vísindasmiðjunnar Verkfræðingafélags Íslands og Vísindasmiðja Háskóla Íslands hafa undanfarin ár unnið sameiginlega að því markmiði að efla áhuga ungs fólks á vísindum , tækni og nýsköpun og efla jafnt kennara sem nemendur á því sviði . Formlegt samstarf Vísindasmiðjunar og Verkfræðingafélagsins hófst haustið 2018 og þá var hafist handa við að útbúa sérstakt fræðsluefni fyrir kennara og nemendur um forritun . Næsta ár var sérstök áhersla lögð á fræðsluverkefni fyrir skóla um loftslagsbreytingar og hverfist það verkefni um notkun þekkingar til að finna lausnir tengdar orkunotkun . Nú hefur samstarfssamningur verður staðfestur þriðja árið og var undirritaður í upphafi nýs árs af Svönu Helen Björnsdóttur , formanni VFÍ og Jóni Atla Benediktssyni , rektor HÍ . Tilraunaverkefni á vettvangi félagsmiðstöðva Að þessu sinni er á döfinni tilraunaverkefni í samstarfi við félagsmiðstöðvar um þróun fræðsluverkefna sem getur farið fram á þeirra vettvangi . Samstarfssamningurinn gerir einnig ráð fyrir að Vísindasmiðjan taki sem fyrr þátt í árlegum Fjölskyldudegi verkfræðinnar sem haldinn er í ágúst , en undanfarin ár hefur fjöldi fólks lagt leið sína í Fjölskyldu - og húsdýragarðinn og kynntist af eigin raun tækjum , tólum og tilraunum Vísindasmiðjunnar . Hafa tekið á móti hátt í 30 þúsund gestum Vísindasmiðja Háskóla Íslands var opnuð vorið 2012 og aðsetur hennar er í Háskólabíói en starfsemin fer líka að miklu leyti fram í farandsmiðjum af margskonar tagi , til dæmis í Hörpu , á bókasöfnum , í Fjölskyld - og húsdýragarðinum og víðar .